Rezvans Marins
Rezvans Gabriels Marins (rumāņu: Răzvan Gabriel Marin; dzimis 1996. gada 23. maijā) ir Rumānijas futbolists, kurš spēlē pussarga pozīcijā un pārstāv Rumānijas futbola izlasi. Kopš 2022. gada Marins spēlē Itālijas A sērijas komandā Empoli, kas viņu īrē no Cagliari. Iepriekš spēlējis Rumānijas komandā Viitorul, Beļģijas komandā Ljēžas "Standard" un Nīderlandes komandā Amsterdamas "Ajax". Rumānijas futbola izlases rindās debitējis 2016. gadā. Pārstāvējis izlasi 2024. gada Eiropas čempionātā.